CELEX: 32018D0028
Language: lt
Date: 1543449600000
Title: 2018 m. lapkričio 29 d. Europos Centrinio Banko sprendimas (ES) 2019/44 dėl Europos Centrinio Banko kapitalo apmokėjimo, kurį atlieka valstybių narių, kurių valiuta yra euro, nacionaliniai centriniai bankai, kuriuo iš dalies keičiamas Sprendimas ECB/2014/61 ir panaikinamas Sprendimas ECB/2013/30 (ECB/2018/28)

11.1.2019   
               
               
                  LT
               
               
                  Europos Sąjungos oficialusis leidinys
               
               
                  L 9/180
               
            
         EUROPOS CENTRINIO BANKO SPRENDIMAS (ES) 2019/44
         2018 m. lapkričio 29 d.
         dėl Europos Centrinio Banko kapitalo apmokėjimo, kurį atlieka valstybių narių, kurių valiuta yra euro, nacionaliniai centriniai bankai, kuriuo iš dalies keičiamas Sprendimas ECB/2014/61 ir panaikinamas Sprendimas ECB/2013/30 (ECB/2018/28)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 28 straipsnio 3 dalį,
         kadangi:
         
                     (1)
                  
                  
                     Sprendimas ECB/2013/30 (1) nustatė, kaip ir kokia apimtimi valstybių narių, kurių valiuta yra euro, nacionaliniai centriniai bankai (toliau – euro zonos NCB) privalo apmokėti Europos Centrinio Banko (ECB) kapitalą nuo 2014 m. sausio 1 d.;
                  
               
                     (2)
                  
                  
                     Europos Centrinio Banko sprendimo (ES) 2015/287 (ECB/2014/61) (2) 2 straipsnis kartu su Sprendimu ECB/2013/31 (3) nustatė, kaip ir kokia apimtimi Lietuvos bankas turi apmokėti Europos Centrinio Banko (ECB) kapitalą nuo 2015 m. sausio 1 d., atsižvelgiant į euro įvedimą Lietuvoje;
                  
               
                     (3)
                  
                  
                     Europos Centrinio Banko sprendimu (ES) 2019/43 (ECB/2018/27) (4) nustatomas pakoreguotas ECB kapitalo pasirašymo raktas (toliau – kapitalo raktas) pagal Europos centrinių bankų sistemos ir Europos Centrinio Banko statuto (toliau – ECBS statutas) 29 straipsnio 3 dalį ir nuo 2019 m. sausio 1 d. kiekvienam NCB skiriami nauji indeksai pakoreguotame kapitalo rakte (toliau – indeksai kapitalo rakte);
                  
               
                     (4)
                  
                  
                     dėl kas penkerius metus atliekamo ECB kapitalo rakto pakoregavimo reikia priimti naują ECB sprendimą, kuriuo nuo 2019 m. sausio 1 d. būtų panaikintas sprendimas ECB/2013/30 ir kuriame būtų nustatyta, kaip ir kokia apimtimi euro zonos NCB privalo apmokėti ECB kapitalą nuo 2019 m. sausio 1 d.,
                  
               PRIĖMĖ ŠĮ SPRENDIMĄ:
         
            1 straipsnis
            Pasirašyto ir apmokėto kapitalo apimtis ir forma
            Kiekvienas euro zonos NCB visiškai apmoka savo pasirašytas ECB kapitalo dalis nuo 2019 m. sausio 1 d.
            Atsižvelgiant į Sprendimo (ES) 2019/43 (ECB/2018/27) 2 straipsnyje nustatytus indeksus kapitalo rakte, kiekvienas euro zonos NCB turi tokį bendrą pasirašyto ir apmokėto kapitalo dydį, koks nurodytas šalia jo pavadinimo šioje lentelėje:
            
                        Euro zonos NCB
                     
                     
                        EUR
                     
                  
                        Nationale Bank van België/Banque Nationale de Belgique
                     
                     
                        273 656 178,72 
                     
                  
                        Deutsche Bundesbank
                     
                     
                        1 988 229 048,48 
                     
                  
                        Eesti Pank
                     
                     
                        21 303 613,91 
                     
                  
                        Central Bank of Ireland
                     
                     
                        127 237 133,10 
                     
                  
                        Bank of Greece
                     
                     
                        187 186 022,25 
                     
                  
                        Banco de España
                     
                     
                        902 708 164,54 
                     
                  
                        Banque de France
                     
                     
                        1 537 811 329,32 
                     
                  
                        Banca d'Italia
                     
                     
                        1 277 599 809,38 
                     
                  
                        Central Bank of Cyprus
                     
                     
                        16 269 985,63 
                     
                  
                        Latvijas Banka
                     
                     
                        29 563 094,31 
                     
                  
                        Lietuvos bankas
                     
                     
                        43 938 703,70 
                     
                  
                        Banque centrale du Luxembourg
                     
                     
                        24 572 766,05 
                     
                  
                        Central Bank of Malta
                     
                     
                        7 923 905,17 
                     
                  
                        De Nederlandsche Bank
                     
                     
                        440 328 812,57 
                     
                  
                        Oesterreichische Nationalbank
                     
                     
                        220 018 268,69 
                     
                  
                        Banco de Portugal
                     
                     
                        177 172 890,71 
                     
                  
                        Banka Slovenije
                     
                     
                        36 382 848,76 
                     
                  
                        Národná banka Slovenska
                     
                     
                        86 643 356,59 
                     
                  
                        Suomen Pankki
                     
                     
                        137 564 189,84 
                     
                  
         
            2 straipsnis
            Apmokėto kapitalo pakoregavimas
            
               1.   Kadangi kiekvienas euro zonos NCB jau apmokėjo visą savo pasirašyto ECB kapitalo dalį, kaip taikoma iki 2018 m. gruodžio 31 d. pagal Sprendimą ECB/2013/30, kiekvienas iš jų atitinkamai perveda papildomą sumą Europos Centriniam Bankui arba iš ECB gauna grąžintiną sumą, kad būtų gautos sumos, nurodytos 1 straipsnyje pateiktoje lentelėje.
            
            
               2.   Visi pervedimai pagal šį straipsnį atliekami vadovaujantis Europos Centrinio Banko sprendimu (ES) 2019/45 (ECB/2018/29) (5).
            
         
         
            3 straipsnis
            Dalinis pakeitimas
            Sprendimo (ES) 2015/287 (ECB/2014/61) 2 straipsnis išbraukiamas.
         
         
            4 straipsnis
            Panaikinimas
            
               1.   Sprendimas ECB/2013/30 panaikinamas nuo 2019 m. sausio 1 d.
            
            
               2.   Nuorodos į Sprendimą ECB/2013/30 laikomos nuorodomis į šį sprendimą.
            
         
         
            5 straipsnis
            Įsigaliojimas
            Šis sprendimas įsigalioja 2019 m. sausio 1 d.
         
         
            Priimta Frankfurte prie Maino 2018 m. lapkričio 29 d.
            
               
                  ECB Pirmininkas
               
               Mario DRAGHI
            
         
         
            (1)  2013 m. rugpjūčio 29 d. Sprendimas ECB/2013/30 dėl Europos Centrinio Banko kapitalo apmokėjimo, kurį atlieka valstybių narių, kurių valiuta yra euro, nacionaliniai centriniai bankai (OL L 16, 2014 1 21, p. 61).
         
            (2)  2014 m. gruodžio 31 d. Europos Centrinio Banko sprendimas (ES) 2015/287 dėl Lietuvos banko atliekamų kapitalo apmokėjimų, užsienio atsargų pervedimų ir įnašų į Europos Centrinio Banko atsargas ir atidėjinius (ECB/2014/61) (OL L 50, 2015 2 21, p. 44).
         
            (3)  2013 m. rugpjūčio 30 d. Sprendimas ECB/2013/31 dėl Europos Centrinio Banko kapitalo apmokėjimo, kurį atlieka ne euro zonos nacionaliniai centriniai bankai (OL L 16, 2014 1 21, p. 63).
         
            (4)  2018 m. lapkričio 29 d. Europos Centrinio Banko sprendimas (ES) 2019/43 dėl nacionalinių centrinių bankų procentinių dalių Europos Centrinio Banko kapitalo pasirašymo rakte ir Sprendimo ECB/2013/28 panaikinimo (ECB/2018/27) (žr. šio Oficialiojo leidinio p. 178).
         
            (5)  2018 m. lapkričio 29 d. Europos Centrinio Banko sprendimas (ES) 2019/45, kuriuo nustatomos Europos Centrinio Banko kapitalo dalių tarpusavio pervedimų tarp nacionalinių centrinių bankų ir apmokėto kapitalo koregavimo sąlygos ir kuriuo panaikinamas Sprendimas ECB/2013/29 (ECB/2018/29) (žr. šio Oficialiojo leidinio p. 183).